Eriksnäsin Asukasyhdistys ry KOKOUSMUISTIO

Vuosikokous

Aika ja paikka: 27.11.2014 klo 19:10, Eriksnäsin pallokenttä

1. Kokous avattiin klo 19:10.

2. Kokous todettiin lailliseksi ja päätösvaltaiseksi.

3. Esityslista hyväksyttiin.

4. Vastuuvapauden myöntäminen hallitukselle

* Yhdistyksen kirjanpito ja tilinpäätös on tehty rahastonhoitaja Antti Moision toimesta. Lakisääteinen yhdistyksen toiminnan tarkastus on tehty TiliElina/Elina Myllymäen toimesta, ja tilinpäätös ja yhdistyksen toiminta on todettu lainmukaisiksi.
* Asukasyhdistyksen vuosikokous myönsi hallitukselle vastuuvapauden.
* Veroilmoitus tulee tehdä vielä tänä vuonna, mutta ensi vuodesta alkaen veroviranomainen on vapauttanut meidät veroilmoituksen teosta.
* Ehdotettiin, että TiliElina hoitaa jatkossa myös yhdistyksen kirjanpidon (250 euroa sis. alv./vuosi). Ehdotus hyväksyttiin.

5. Kaavoitusasiat

* Uusi ehdotus osayleiskaavaksi on nähtävillä Sipoon kunnan sivuilla.
* Ehdotus ei ole juurikaan parempi kuin edelliset versiot, ehkä jopa osittain päinvastoin.
* Ehdotukseen annetut lausunnot ja muistutukset (sekä paikallisilta yhdistyksiltä (mm. Eriksnäsin asukasyhdistykseltä) että yksityishenkilöiltä) ovat myös nähtävillä samoilla sivuilla.
* Tarkemmin katujen, talojen ym. sijainnit tulevat esille asemakaavassa jahka sellainen valmistuu.
* Eriksnäsintien valaistuksen puuttuminen on ollut esillä viime aikoina mm. Sipoon Sanomissa. Päätettiin olla (taas) yhteydessä kuntaan, kun asia on nyt ajankohtainen.
* Sibbesborgin yleiskaavassa (tällä hetkellä luonnosvaiheessa) on merkitty Lintukaaren sisäpuoleinen alue rakentamisalueeksi. Yhdistyksen hallituksen kaavoitusosasto perehtyy asiaan.
* Kunnanvaltuustossa on tehty aloite kevyenliikenteenväylän toteuttamisesta Lintukaaren eteläpäästä moottoritielle asti. Jos aloite toteutuu, kevyenliikenteenväylä toteutetaan v. 2016. (Hyvä Eriksnäsin poliitikot!) Valtuusto äänestää asiasta tulevana maanantaina.

6. Yhdistyksen hallituksen kokoonpano uudelle kaudelle

* Yhdistyksen hallitukseen valittiin uutena jäsenenä Petja Korjakoff.
* Hallituksesta pois jäävät Hannele Vuorio, Antti Moisio, Timo Kinnunen ja Andres Hoop. Muilta osin hallitus jatkaa ennallaan. Hallituksen vanhoista jäsenistä jatkavat siis Sari Siikala, Jari Hankonen, Jarmo Mikkola, Jarkko Pennanen, Samira Jaakkola, Petri Takkula ja Juha Liikanen. Vuosikokous päätti, että hallitukseen voidaan ottaa uusia jäseniä myös kesken kauden.
* Hallituksen uudeksi puheenjohtajaksi valittiin Sari Siikala ja varapuheenjohtajaksi Samira Jaakkola.
* Yhdistyksen rahastonhoitajana alkavalla kaudella toimii Juha Liikanen.

7. Muut asiat

* Päätettiin, että jatkossa yhdistyksen vuosikokouksen ajankohdassa palataan vanhaan käytäntöön, eli vuosikokous pidetään kyläjuhlien yhteydessä elokuussa.
* Uudenvuoden aaton ilotulitus järjestetään tänä vuonna Palokärjentien päässä olevalla pellolla.
* Kyläläisten aktivointi: Esim. ulkopuolisen ”esiintyjän” (kunnan kaavoitusvirkamies tms.?) saaminen kokoukseen saattaisi aktivoida kyläläisiä paremmin osallistumaan kokouksiin.
* Ehdotettiin soutuveneen hankkimista yhdistykselle. Yhdistyksen jäsen Tapio Virtanen nimitettiin tekemään hallitukselle ehdotus veneen hankinnasta ja ylläpidosta.

8. Kokouksen päättäminen

* Kokous päättyi klo 20:01.